“เงินติดล้อ” ยันไร้เก็บค่าสมัครสินเชื่อ หลังมิจฉาชีพใช้โลโก้ล้วงข้อมูลผ่านโซเชี่ยล
"เงินติดล้อ" ยันไร้เก็บค่าสมัครสินเชื่อ หลังมิจฉาชีพใช้โลโก้ล้วงข้อมูลผ่านโซเชี่ยล
4 ม.ค. 2564

บริษัท เงินติดล้อ จำกัด (มหาชน) ในเครือ ธนาคารกรุงศรีอยุธยา จำกัด (มหาชน) หรือ BAY แจ้งเตือนภัย โดยระบุว่า ขณะนี้มีมิจฉาชีพแอบอ้างนำชื่อและโลโก้เงินติดล้อไปใช้ทำสื่อ Social media ปลอม เช่น Facebook และ LINE เพื่อหลอกให้ผู้ขอสินเชื่อโอนเงินค่าสมัครหรืออื่นๆ
ทั้งนี้ บริษัท เงินติดล้อ จำกัด (มหาชน) ขอแจ้งให้ลูกค้าและผู้ขอสินเชื่อทราบว่า บริษัทฯไม่มีนโยบายเก็บค่าสมัครขอสินเชื่อหรือให้ลูกค้าโอนเงินเข้าบัญชีส่วนบุคคลไม่ว่ากรณีใดๆหากลูกค้าหรือผู้ขอสินเชื่อมีข้อสงสัย สามารถติดต่อสอบถามได้ที่ Call center หมายเลขโทรศัพท์ 088-088-0880 (24 ชม.) หรือติดต่อได้ที่เงินติดล้อสาขาใกล้บ้านท่าน